[...n.] Panèwu rêdi Ngabèi Bôndawasa ing Kartasuntên. Mênggah griya ingkang kabêsmi punika, têtiyang rôndha sampun sêpuh nini-nini, awasta Biyang Irêng, ing dhusun Kêranggan, sakilèn karêtêg ing Kalitan. Mênggah têbihipun griya ingkang kabêsmi kalihan pos kareta wau, awêtawis satêngah pal. Wontên dene kula kadhawahan andhawahakên parentah ingkang sangêt. Supados sampun ngantos wontên rêrêsah, punika lajêng kula dhawahakên dhatêng pun Ngabèi Bôndawasa, sakancanipun rêdi saha amêjahi sêwêrnènipun têtiyang ingkang sami ngadêgakên kasukan kêplèk. Mênggah aturipun inggih sêndika anglampahi.